Credincioșii romano-catolici au marcat un moment important în calendarul liturgic duminică, 24 martie, prin sărbătorirea Floriilor, ziua care comemorează intrarea triumfală a lui Isus în Ierusalim. În această zi specială, mulțimile l-au întâmpinat pe Isus aducându-i omagii cu ramuri de finic și măslin, un simbol al păcii și victoriei. Cu acest prilej, slujbele au început în bisericile romano-catolice cu un act simbolic deosebit: sfinţirea ramurilor aduse de salcie, reiterând astfel tradiția și semnificația profundă a acestei zile.
În acest an, Paștele catolic este sărbătorit în 31 martie, cu peste o lună înainte de Paștele ortodox.
Cele trei zile sfinte care precedă marea sărbătoare a Paştelui (Joia Sfântă – Cina Domnului, Vinerea Sfântă – Patima și moartea Domnului și Sâmbăta Sfântă – ziua tăcerii şi a aşteptării în care amintim moartea lui Isus şi aşezarea să în mormânt) poartă numele de Triduumul Pascal şi au o importanţă deosebită, pregătind sărbătoarea Învierii Domnului. Triduumul se va încheia odată cu Sfânta Liturghie din noaptea Învierii Domnului.
Revenim cu un noul episod legat de Aeroportul Internațional Maramureș și de gașculița galbenă care învârte "mălaiul" ca niște morari...
Citeste mai mult